Ida Karuzina

Ida Karuzina (arī Ida Vēvere; ; , Maskava - , RīgaNekropole: Ida Karuzina) bija Latvijas šahiste.

 Biogrāfija 
Piedzimusi japāņu emigrantu ģimenē, kas 1920. gadu beigās saņēmusi politisko patvērumu Padomju Savienībā. Otrā pasaules kara laikā bijusi bērnu nama audzēkne Tatarstānā.

Pēc kara sākusi strādāt Rīgas turbomehāniskajā rūpnīcā, bijusi frēzētāja komjauniešu brigādē,J. Strojevs "Turbotechniskās rūpnīcas jauno strādnieku saistības", laikraksts "Padomju Jaunatne", 14.12.1948 kā arī aktīvi piedalījusies sabiedriskajā darbā.I. Karuzina "Mana dzīve nepazīst šķēršļu", laikraksts "Padomju Jaunatne", 07.06.1951 1950. gados pabeigusi Rīgas industriālo politehnikumu.

Ar šahu sākusi aizrauties 1940. gadu beigās. Sešpadsmit reizes piedalījusies Latvijas sieviešu šaha čempionātu finālos. Lai gan šajos turnīros rezultāti ir bijuši nevienmērīgi, Karuzina jau debijas reizē 1953. gadā dalījusi augsto 2.-3. vietu. Šo panākumu izdevies atkārtot 1960. gadā. Spēlējusi arī Rīgas sieviešu šaha čempionātos."Vadībā Karuzina", laikraksts "Padomju Jaunatne", 27.11.1959 1955. gadā bijusi PSRS sporta biedrības "Spartaks" sieviešu čempionāta jaunākā dalībniece.J. Karachans "«Spartaka» Vissavienības meistarsacīkstēs šachā", laikraksts "Padomju Jaunatne", 09.02.1955 1962. gadā Latvijas šaha izlases sastāvā piedalījusies komandu mačos Minskā ar Baltkrieviju un Viļņā ar Lietuvu. 1972. gadā Latvijas PSR komandu čempionātā šahā "Dinamo" komandas sastāvā ieguvusi 3. vietu kopvērtējumā.Žurnāls "Šahs", Nr. 7, 1973

Bijusi precējusies un kopš 1969. gada šaha turnīros piedalījusies kā Vēvere, bet vēlāk atguvusi veco uzvārdu. 1970. gadu vidū pārtraukusi aktīvās šahistes gaitas.

 Vietas Latvijas šaha čempionātā 
 1953. gads — 2.-3. vieta.
 1956. gads — 3.-4. vieta.
 1957. gads — 8.-10. vieta.
 1958. gads — 8.-9. vieta.
 1959. gads — 6. vieta.
 1960. gads — 2.-3. vieta.
 1961. gads — 7. vieta.
 1962. gads — 3.-4. vieta.
 1964. gads — 12. vieta.
 1965. gads — 5.-6. vieta.
 1966. gads — 11.-12. vieta.
 1967. gads — 6.-8. vieta.
 1968. gads — 9. vieta.
 1969. gads — 12.-13. vieta.
 1973. gads — 12. vieta.
 1974. gads — 12.-14. vieta.

  Atsauces 

 Literatūra 
 Encyclopedia of Latvian chessplayers : 1900-2000 / compiled by Val Zemitis ; editors, J. Vitomskis ... [et al. ]. [ASV : b. n.], 2009 2 sēj. : il., portr. ; 29 cm.

Kategorija:1930. gadā dzimušie
Kategorija:2015. gadā mirušie
Kategorija:Maskavā dzimušie
Kategorija:Latvijas šahisti
Kategorija:PSRS šahisti